Taxi tref meisie (8) toe sy pad oorsteekArgieffoto: Netcare 911 ŉ Agtjarige meisie is vandeesweek beseer toe sy die pad wou oorsteek en ŉ taxi haar raakgery het. Shawn Herbst, woordvoerder van Netcare911, het gesê hul paramedici is Woensdag om 15:38 na Pinestraat in Pietermaritzburg in KwaZulu-Natal ontbied in verband met ŉ voetganger-voertuig-botsing. Die meisie is volgens Herbst op die toneel behandel vir matige beserings. “Sy is na ŉ hospitaal geneem vir verdere ondersoek en sorg,” het Herbst gesê. Die omstandighede rondom die voorval is nie in dié stadium bekend nie.